Școlile din Irlanda de Nord și Anglia renunță la examene în 2021. Cum vor fi evaluați elevii.
Şcolile din Anglia şi Irlanda de Nord înlocuiesc examenele pentru elevi cu note date de profesori. Scoția și Țara Galilor au luat deja această decizie. Elevii care nu au tablete vor putea merge în continuare la şcoli.
Uite examenul, nu e examenul. După multă școală online, în Anglia și Irlanda de Nord nu se mai dau examene în vara aceasta."În lipsa unor examene propriu zise, cel mai probabil profesorul va da elevul o notă estimativă.În funcție de activitatea de la clasă, în funcție de temele de pe parcursul semestrului sau altfel de evaluări.Acestă decizie a fost luată deja în Țara Galilor și Scoția, iar astăzi au adoptat-o și Anglia și Irlanda de Nord.Este vorba despre anularea a două examene, foarte importante dacă ești elev de liceu și vrei să te înscrii la colegiu", a transmis Irina Apetrii, corespondent Aleph News.Situația elevilor care nu au acces la scoala online"Din păcate există și astfel de elevi. Dar s-a luat o măsură specială. Ministrul britanic al Educației a spus că elevii care nu au niciun fel de dispozitiv electronic pot să meargă la școală, fizic. Așa s-a întâmplat și în prima etapă a carantinei la ei, copiii care nu au putut participa la cursurile online din cauză că le lipsea o tablet, au continuat să meargă la școală", a dăugat Irina Apetrii.